**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Iktatószám: VFO/993-1/2016.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2016. december 16-ai rendkívüli nyilvános ülésére**

**Tárgy:** Konzorciumi megállapodás a Hévízi-tó átfogó tóvédelmi programjának megvalósítására.

**Az előterjesztő:** Papp Gábor polgármester

**Készítette:**  Babics Tamás környezetvédelmi ügyintéző

**Megtárgyalta:** Pénzügyi, Turisztikai és Városfejlesztési Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

**Tisztelt Képviselő-testület!**

A Hévízi-tó átfogó tóvédelmi programjának megvalósítása kiemelt figyelemmel kísért feladataink közé tartozik. A gyógytó állapotának javítása, közép- és hosszú távú védelmének biztosítása céljából fogalmazódott meg az „Átfogó tóvédelmi program” (ÁTP) megvalósításának a gondolata. Hévíz Város Önkormányzat Képviselő-testülete a 164/2006. (X. 31.) határozatával döntött az Átfogó Tóvédelmi program indításáról. Az első ütemben elkészült megalapozó tanulmány fontos a további feladatokra vonatkozó megállapítása többek között az volt, hogy lépéseket kell tenni annak érdekében, hogy a tóvédelemi célok megvalósítására az arra hivatott szervek írjanak ki pályázatot, mely esetleges megnyerésével forrásokhoz lehessen jutni.

Környezeti és Energiahatékonysági Operatív Program, „Élőhelyek és fajok természetvédelmi helyzetének javítása, a természetvédelmi kezelés és bemutatás infrastruktúrájának fejlesztése” tárgyú felhívására e célokra kiválóan alkalmasnak mutatkozott.

A pályázati anyag koordinálását a Balaton-felvidéki Nemzeti Park végezte, melyben több a tóvédelemben érintett szereplővel együtt az Önkormányzat is részt vett.

A támogatási kérelem KEHOP-4.1.0-15-2016-00050 azonosító számon regisztrációs számon benyújtásra került*,* amelyet a Környezeti és Energiahatékonysági Operatív Program Irányító Hatósága a 2016. október 25-én kelt támogatói döntése alapján támogatásban részesített. A projekt címe: A Hévízi-tó átfogó tóvédelmi programjának megvalósítása, a támogatás mértéke 661.900.000.- Ft.

A projekt részéletes tartalmát a konzorciumi megállapodás 3.3-3.5. pontjai tartalmazzák.

A Hévíz Város Önkormányzatra jutó támogatás:

|  |  |  |
| --- | --- | --- |
| Hévíz Város Önkormányzata | Gyephelyreállítás, tisztítás a Hévíz 1627/5-ös hrsz.-ú ingatlanon (a helyi járati központtól É-ra eső önkormányzati tulajdonú lápterület) | 5.000.000,- Ft |
| Hévíz Város Önkormányzata | Kötelező nyilvánosság költségei egyenlő arányban kerülnek megosztásra: a projekt összköltségének 0,5%-nak 1/4= 825.000,- Ft | 825.000,- Ft |
| **Hévíz Város Önkormányzata** | **Összes költség:** | **5.825.000,- Ft** |

A célok teljesíthetősége érdekében a közreműködőknek konzorciumot kell létrehozniuk.

Jelen előterjesztés melléklete az a KONZORCIUMI EGYÜTTMŰKÖDÉSI MEGÁLLAPODÁS, melyet a képviselő-testületnek el kell fogadnia és fel kell hatalmaznia a város polgármesterét annak aláírására. A konzorcium vezetője a Balaton-felvidéki Nemzeti Park Igazgatósága, tagjai Hévíz Város Önkormányzata, Hévízgyógyfürdő és Szent András Reumakórház, Hévízi-tó és Felszín Alatti Vízgyűjtő Területének Környezetvédelme Alapítvány**.**

Kérjük a konzorciumi megállapodás elfogadását.

**2.**

**Határozati javaslat**

1. Hévíz Város Önkormányzat Képviselő-testülete, A Hévízi-tó átfogó tóvédelmi programjának megvalósítására létrehozott Konzorcium Konzorciumi Együttműködési Megállapodást elfogadja.
2. A képviselő-testület felhatalmazza a polgármestert a Konzorciumi Együttműködési Megállapodás aláírására.

Felelős: Papp Gábor polgármester

Határidő: azonnal

**3.**

**Melléklet**

**KONZORCIUMI EGYÜTTMŰKÖDÉSI MEGÁLLAPODÁS**

**Támogatásban részesített projekt megvalósítására**

1. **Preambulum**

A Hévízi-tó átfogó tóvédelmi programjának megvalósítására létrehozott Konzorcium (a továbbiakban Konzorcium) a Környezeti és Energiahatékonysági Operatív Program, „Élőhelyek és fajok természetvédelmi helyzetének javítása, a természetvédelmi kezelés és bemutatás infrastruktúrájának fejlesztése” tárgyú felhívására, a KEHOP-4.1.0-15-2016-00050 azonosító számon regisztrált támogatási kérelmet nyújtott be, amelyet a Környezeti és Energiahatékonysági Operatív Program Irányító Hatósága (a továbbiakban: Támogató) a 2016. október 25-én kelt támogatói döntése alapján támogatásban részesített.

A projekt címe: A Hévízi-tó átfogó tóvédelmi programjának megvalósítása (továbbiakban Projekt), amelynek megvalósítására a Támogató támogatási szerződést köt a Konzorciummal.

A Projekt megvalósítására a Konzorcium tagjai az alábbi konzorciumi együttműködési megállapodást (a továbbiakban Megállapodás) kötik:

1. **Szerződő felek**

A Konzorcium tagjai (a továbbiakban együtt Tagok):

|  |  |
| --- | --- |
| **Szervezet neve:** | **Balaton-felvidéki Nemzeti Park Igazgatóság** |
| Postacím: | 8229 Csopak, Kossuth Lajos utca 16. |
| Székhely: | Csopak, Kossuth Lajos utca 16. |
| Azonosító szám (törzs-szám/cégjegyzékszám): | 325774 |
| Adószám: | 15325770-2-19 |
| Aláírásra jogosult képviselője: | Puskás Zoltán |
| Számlavezető neve: | Magyar Államkincstár |
| Számlaszám: |  |

|  |  |
| --- | --- |
| **Szervezet neve:** | **Hévíz Város Önkormányzata** |
| Postacím: | 8380 Hévíz, Kossuth Lajos utca 1. |
| Székhely: | Hévíz, Kossuth Lajos utca 1. |
| Azonosító szám (törzs-szám/cégjegyzékszám): | 734378 |
| Adószám: | 15734374-2-20 |
| Aláírásra jogosult képviselője: | Papp Gábor polgármester és Szintén László közgazdasági osztályvezető |
| Számlavezető neve: |  |
| Számlaszám: |  |

|  |  |
| --- | --- |
| **Szervezet neve:** | Hévízgyógyfürdő és Szent András Reumakórház |
| Postacím: | 8380 Hévíz, Dr. Schulhof Vilmos sétány 1. |
| Székhely: | 8380 Hévíz, Dr. Schulhof Vilmos sétány 1. |
| Azonosító szám (törzs-szám/cégjegyzékszám): | 813727 (PIR) |
| Adószám: | 15813729-2-20 |
| Aláírásra jogosult képviselője: | Dr. Kvarda Attila |
| Számlavezető neve: | Magyar Államkincstár |
| Számlaszám: |  |

|  |  |
| --- | --- |
| **Szervezet neve:** | Hévízi-tó és Felszín Alatti Vízgyűjtő Területének Környezetvédelme Alapítvány |
| Postacím: | 8380 Hévíz, Dr. Schulhof Vilmos sétány 1. |
| Székhely: | 8380 Hévíz, Dr. Schulhof Vilmos sétány 1. |
| Azonosító szám (törzs-szám/cégjegyzékszám): | 2000/PK.60641/1990 |
| Adószám: | 19270603-1-20 |
| Aláírásra jogosult képviselője: | Dr. Tóth György |
| Számlavezető neve: | K&H Bank Zrt. |
| Számlaszám: | 10404955-49513747-00000000 |

A Konzorcium Tagjai maguk közül a **2016 június 30**–án kelt „Konzorciumi együttműködési megállapodás támogatási kérelem benyújtására” dokumentum alapján, a **Balaton-felvidéki Nemzeti Park Igazgatóság** Tagot választották a Konzorcium vezetőjévé (továbbiakban Konzorciumvezető). A Konzorciumvezető személyét a Tagok jelen Konzorciumi Együttműködési Megállapodással megerősítik.

A Konzorciumvezető a Projekt megvalósítása, valamint a Konzorcium fenntartása és megfelelő működtetése érdekében koordinálja a Konzorcium működését.

1. **A Tagok jogai és kötelezettségei**

A Megállapodás aláírásával a Tagok kijelentik, hogy a Támogató által a Konzorciumvezető részére megküldött támogatási szerződés tervezet rendelkezéseit és annak mellékleteit ismerik, azt magukra nézve kötelezőnek ismerik el, továbbá tudomásul veszik, hogy az abban foglalt kötelezettségek minden Tagra nézve kötelező érvényűek.

A Megállapodás aláírása kifejezi továbbá a Tagok azon szándékát is, hogy a Projekt befejezését követően a Projektben meghatározott célok megvalósítása érdekében a támogatási kérelemben és a támogatási szerződésben leírtaknak megfelelően a fenntartási időszakban is együttműködnek, és az addig elért eredmények további folyamatos fenntartását saját anyagi eszközeikkel biztosítják.

A Tagok a Megállapodás aláírásával a Polgári Törvénykönyvről szóló 2013. évi V. törvény 6:11. §-a és 6:15. §-a alapján meghatalmazzák a Konzorciumvezetőt, hogy a támogatási szerződést, és annak esetleges módosításait, valamint a kifizetési igénylés részeként benyújtandó dokumentumokat nevükben és helyettük benyújtsa. A tagok nevére szóló benyújtandó dokumentumokat a tagok kötelesek megfelelően aláírni, illetve a jogszabályban meghatározott esetekben záradékolni.

Az előzőekben nem szereplő egyéb nyilatkozatok megtétele előtt a Konzorciumvezető biztosítja, hogy a Tagok a nyilatkozat tartalmát megismerjék és elfogadják olyan időben, hogy a nyilatkozatot a Támogató jogszabályban vagy támogatási szerződésben meghatározott határidőben megkapja.

Amennyiben a támogatási szerződés módosítását eredményező, a 2014-2020 programozási időszakban az egyes európai uniós alapokból származó támogatások felhasználásának rendjéről szóló 272/2014. (XI. 5.) Korm. rendelet (a továbbiakban: 272/2014. (XI. 5.) Korm. rendelet) 86. § (1) bekezdése szerinti körülmény merül fel, a Tagok kötelesek azt a Konzorciumvezetőnek jelezni, illetve egyeztetni egymással a módosítás kérelmezését megelőzően. A Konzorciumvezető köteles biztosítani, hogy a Tagok a Támogató által küldött támogatási szerződés módosításának tervezetét előzetesen elfogadják.

A támogatási szerződésben rögzített kötelezettségek a 272/2014. (XI. 5.) Korm. rendelet eltérő rendelkezésének hiányában a projekt szintjén értendőek.

A Konzorciumvezető a Megállapodás aláírásával kötelezettséget vállal arra, hogy a támogatási szerződés másolatát és annak esetleges módosításainak másolatát a támogatási szerződés mindkét fél által aláírt példányának kézhezvételét követő 5 munkanapon belül megküldi a Tagoknak.

3.2. A Tagok a Projekt megvalósítása során kötelesek együttműködni, egymás, a jelen Megállapodásban, illetve a támogatási kérelemben vállalt kötelezettségeinek teljesítését elősegíteni, a teljesítéshez szükséges információt megadni.

A Konzorciumvezető kötelezi magát arra, hogy a Támogatónak, és a Projekt megvalósításának ellenőrzésére jogszabály és a támogatási szerződés alapján jogosult szerveknek a Projekt megvalósításával kapcsolatos bármilyen közléséről a Tagokat tájékoztatja.

A Tagok kötelesek tájékoztatni a Konzorciumvezetőt, ha a Projekt keretében általuk vállalt tevékenység megvalósítása akadályba ütközik, meghiúsul, vagy késedelmet szenved, illetve bármely olyan körülményről, amely a Projekt megvalósítását befolyásolja.

A költségvetést érintő változások bejelentését, valamint az azt alátámasztó dokumentációt a tagonként meghatározott támogatási összegre vonatkozóan a Tag maga készíti el a 272/2014. (XI. 5.) Korm. rendelet szerinti elektronikus alkalmazások segítségével, és továbbítja a Konzorciumvezetőnek, aki – szükség esetén – a projektszintű dokumentumokon átvezeti a változást és benyújtja a Támogatónak, mellékelve a Tag által elkészített dokumentációt.

A Tagok közötti költségátcsoportosítás a 272/2014. (XI. 5.) Korm. rendelet 86. §-ában, a támogatási szerződés módosítására vonatkozó előírások szerint kezdeményezhető*.*

Amennyiben a Támogató a Projekttel kapcsolatban tájékoztatást kér a Konzorciumvezetőtől, a Konzorciumvezető felhívására a Tagok kötelesek a Projekt keretében általuk vállalt tevékenységről a megfelelő információt olyan határidőben megadni, hogy a Konzorciumvezető a Támogató által megszabott határidőben a kért tájékoztatást megadhassa.

3.3. A Projekt megvalósítása érdekében a Tagok az alábbi tevékenységek megvalósítását vállalják, a Projektben foglalt tevékenységekkel, mérföldkövekkel, műszaki-szakmai tartalommal, illetve költségvetéssel összhangban:

|  |  |  |  |  |
| --- | --- | --- | --- | --- |
|  | Tag neve | Tevékenység | A tevékenységre jutó elszámolható költség összege | A tevékenységre jutó támogatás összege |
| 1. | Balaton-felvidéki Nemzeti Park Igazgatóság | Botanikai és zoológiai alapállapotfelvétel a projekt beavatkozási és célterületein | 17.000.000,- Ft | 17.000.000,- Ft |
| 2. | Balaton-felvidéki Nemzeti Park Igazgatóság | Megvalósíthatósági tanulmány és mellékleteinek elkészítése | 6.000.000,- Ft | 6.000.000,- Ft |
| 3. | Balaton-felvidéki Nemzeti Park Igazgatóság | Közbeszerzési eljárások költségei (részarányosítottan) | 3.025.440,- Ft | 3.025.440,- Ft |
| 4. | Balaton-felvidéki Nemzeti Park Igazgatóság | Műszaki ellenőr költségei  (részarányosítottan) | 663.300,- Ft | 663.300,- Ft |
| 5. | Balaton-felvidéki Nemzeti Park Igazgatóság | Projektmenedzsment szervezet költségei | 16.500.000,- Ft | 16.500.000,- Ft |
| 6. | Balaton-felvidéki Nemzeti Park Igazgatóság | Idegenhonos vízinövényfajok állományainak gyérítése a Hévízi-csatornán | 90.000.000,- Ft | 90.000.000,- Ft |
| 7. | Balaton-felvidéki Nemzeti Park Igazgatóság | Idegenhonos víziállatfajok (halak és rák) állományainak gyérítése a Hévízi-csatornán | 80.000.000,- Ft | 80.000.000,- Ft |
| 8. | Balaton-felvidéki Nemzeti Park Igazgatóság | Az idegenhonos vízi növény- és állatfajok gyérítésének megvalósításához és az eredmények nyomon követéséhez szükséges eszközök, gépek, járművek beszerzése, monitorozás | 33.900.000,- Ft | 33.900.000,- Ft |
| 9. | Balaton-felvidéki Nemzeti Park Igazgatóság | Hévíz-Keszthelyi-láp BfNPI vagyonkezelésben lévő gyepjeinek felülvetése saját területekről származó kaszálékkal | 10.500.000,- Ft | 10.500.000,- Ft |
| 10. | Balaton-felvidéki Nemzeti Park Igazgatóság | Területvásárlás (Hévíz 09/10 hrsz.) | 13.000.000,- Ft | 13.000.000,- Ft |
| 11. | Balaton-felvidéki Nemzeti Park Igazgatóság | A gyeprekonstrukciós tevékenységek megvalósításához és az eredmények nyomon követéséhez szükséges eszközpark (gépek) beszerzése | 22.500.000,- Ft | 22.500.000,- Ft |
| 12. | Balaton-felvidéki Nemzeti Park Igazgatóság | Theodosius tanösvény kialakítása | 20.150.000,- Ft | 20.150.000,- Ft |
| 13. | Balaton-felvidéki Nemzeti Park Igazgatóság | Vízi tanösvény kialakítása és az üzemeltetéséhez szükséges eszközök (kenuk és tartozékaik, szállító eszközök, járművek) beszerzése.  Mikrobusz beszerzéséhez (16.000.000,- Ft) 14.800.000,- Ft önrészt vállal a BfNPI. | 25.650.000,- Ft | 10.850.000,- Ft |
| 14. | Balaton-felvidéki Nemzeti Park Igazgatóság | Kötelező nyilvánosság költségei egyenlő arányban kerülnek megosztásra: a projekt összköltségének 0,5%-nak 1/4= 825.000,- Ft | 825.000,- Ft | 825.000,- Ft |
|  | **Balaton-felvidéki Nemzeti Park Igazgatóság** | **Összes költség:** | **339.713.740,- Ft** | **324.913.740,- Ft** |
| 1. | Hévízgyógyfürdő és Szent András Reumakórház | Tervezés, engedélyeztetési eljárások lefolytatása a Zsilipek felújítására/cseréjére vonatkozó építési beruházásra vonatkozóan | 10.000.000,- Ft | 10.000.000,- Ft |
| 2. | Hévízgyógyfürdő és Szent András Reumakórház | Közbeszerzés költségei (részarányosítottan) | 3.574.560,- Ft | 3.574.560,- Ft |
| 3. | Hévízgyógyfürdő és Szent András Reumakórház | Műszaki ellenőr költségei  (részarányosítottan) | 5.936.700,- Ft | 5.936.700,- Ft |
| 4. | Hévízgyógyfürdő és Szent András Reumakórház | Kötelező nyilvánosság költségei egyenlő arányban kerülnek megosztásra: a projekt összköltségének 0,5%-nak 1/4= 825.000,- Ft | 825.000,- Ft | 825.000,- Ft |
| 5. | Hévízgyógyfürdő és Szent András Reumakórház | Hévízi-tó TT tanösvény kialakítása (tanösvény, pihenőkkel, pallójárdával, hidakkal, lombkorona megfigyelő/kilátó toronnyal | 111.000.000,- Ft | 111.000.000,- Ft |
| 6. | Hévízgyógyfürdő és Szent András Reumakórház | Az északi és a déli zsilip, illetve a beépített vízhozam mérő rendszerek teljes körű rekonstrukciója, az északi és keleti láperdőben a csatorna természetközeli állapotba hozása, a vízszintszabályozó berendezés helyreállítása | 85.000.000,- Ft | 85.000.000,- Ft |
| 7. | Hévízgyógyfürdő és Szent András Reumakórház | A Hévízi-tó TT-n található erdők és gyepek tisztításához, helyreállításához, kezeléséhez szükséges eszközök beszerzése (Kórház) | 64.000.000,- Ft | 64.000.000,- Ft |
| 8. | Hévízgyógyfürdő és Szent András Reumakórház | A Hévízi-tó TT területén található erdő állományszerkezetének javítása | 38.980.000,- Ft | 38.980.000,- Ft |
| 9. | Hévízgyógyfürdő és Szent András Reumakórház | Inváziós lágy és fás szárú növényfajok gyérítése a Hévízi-tó TT területén | 11.020.000,- Ft | 11.020.000,- Ft |
|  | **Hévízgyógyfürdő és Szent András Reumakórház** | **Összes költség:** | **330.336.260,- Ft** | **330.336.260,- Ft** |
| 1. | Hévíz Város Önkormányzata | Gyephelyreállítás, tisztítás a Hévíz 1627/5-ös hrsz.-ú ingatlanon | 5.000.000,- Ft | 5.000.000,- Ft |
| 2. | Hévíz Város Önkormányzata | Kötelező nyilvánosság költségei egyenlő arányban kerülnek megosztásra: a projekt összköltségének 0,5%-nak 1/4= 825.000,- Ft | 825.000,- Ft | 825.000,- Ft |
|  | **Hévíz Város Önkormányzata** | **Összes költség:** | **5.825.000,- Ft** | **5.825.000,- Ft** |
| 1. | Hévízi-tó és Felszín Alatti Vízgyűjtő Területének Környezetvédelme Alapítvány | Kötelező nyilvánosság költségei egyenlő arányban kerülnek megosztásra: a projekt összköltségének 0,5%-nak 1/4= 825.000,- Ft | 825.000,- Ft | 825.000,- Ft |
|  | **Hévízi-tó és Felszín Alatti Vízgyűjtő Területének Környezetvédelme Alapítvány** | **Összes költség:** | **825.000,- Ft** | **825.000,- Ft** |
|  | **Projekt összes költsége** | | **676.700.000,- Ft** | **661.900.000,- Ft** |

A Tagok felelnek az általuk vállalt, jelen pontban részletezett feladatoknak az elvégzéséért.

3.4. Az egyes Tagok által a Projekt keretében elszámolható költség összegét és az arra jutó támogatást, valamint az igényelt előleg összegét a következő táblázat tartalmazza1.:

|  |  |  |  |  |
| --- | --- | --- | --- | --- |
| Sorszám | Tag neve | Elszámolható költség | Támogatási összeg | Igényelt előleg |
| 1. | Balaton-felvidéki Nemzeti Park Igazgatóság | 339.713.740,- Ft | 324.913.740,- Ft | 324.913.740,- Ft |
| 2. | Hévízgyógyfürdő és Szent András Reumakórház | 330.336.260,- Ft | 330.336.260,- Ft | 330.336.260,- Ft |
| 3. | Hévíz Város Önkormányzata | 5.825.000,- Ft | 5.825.000,- Ft | 5.825.000,- Ft |
| 4. | Hévízi-tó és Felszín Alatti Vízgyűjtő Területének Környezetvédelme Alapítvány | 825.000,- Ft | 825.000,- Ft | 825.000,- Ft |
|  | Összesen: | 676.700.000,- Ft | 661.900.000,- Ft | 661.900.000,- Ft |

(1 A monitoring és információs rendszerben tagi szinten rögzített adatoknak jelen táblázat tartalmával összhangban kell állniuk.)

3.5. A Tagok a Projekt megvalósításához az alábbi önrészt adják, amely összesen a Projekt elszámolható költségének 2,235987%-át képezi, az alábbi megoszlásban 2.

|  |  |  |  |  |
| --- | --- | --- | --- | --- |
| Sorszám | Tag neve | önrész formája | önrész összege | részesedése a projekt elszámolható költségéhez képest (%) |
| 1. | Balaton-felvidéki Nemzeti Park Igazgatóság | saját tőke | 14.800.000,- Ft | 2,235987 % |

(2 A monitoring és információs rendszerben tagi szinten rögzített adatoknak jelen táblázat tartalmával összhangban kell állniuk.)

3.6. A támogatás igényléséhez szükséges, a Projekt előrehaladásáról és eredményeiről szóló információkat is szakmai beszámoló formájában tartalmazó, a támogatási szerződésben rögzített mérföldkövekhez kötött kifizetési igényléseket, a záró kifizetési igénylést és projekt fenntartási jelentéseket (továbbiakban együtt beszámoló) a Konzorcium nevében a Konzorciumvezető állítja össze a monitoring és információs rendszerben, és azon keresztül küldi meg a Támogatónak.

A Tagok a Projekt keretében általuk vállalt tevékenységek előrehaladásáról, a kapcsolódó költségek elszámolásáról a támogatási szerződésben meghatározott mérföldkövek elérésekor kötelesek a szükséges információkat rögzíteni a monitoring és információs rendszerben, és kötelesek csatolni a támogatási szerződésben előírt mellékleteket.

Mérföldkövek közötti kifizetési igénylést bármely Tag kezdeményezhet a szükséges információknak a monitoring és információs rendszerben történő rögzítésével. A mérföldkövek közötti kifizetési igénylésnek nem része az előbbiek szerinti részletes szakmai beszámoló, ebben az esetben csak egy rövid összefoglalót szükséges adni a kifizetési igénylésben a projekt adott taghoz kötődő tevékenységeinek előrehaladásáról. A mérföldkövek közötti kifizetési igénylést a konzorciumi tag döntése alapján benyújthatja mind a tag, mind pedig a Konzorciumvezető.

A Támogató felé benyújtásra kerülő mérföldkövek közötti kifizetési igénylésnek el kell érnie a kifizetési kérelmek benyújtására a 272/2014. (XI. 5.) Korm. rendeletben és a Támogatási Szerződésben/Támogatói Okiratban meghatározott korlátokat*.*

A Tagok tudomásul veszik, hogy a kifizetési igényléshez tartozó, általuk benyújtott elszámoló bizonylatokra jutó, a Támogató által jóváhagyott támogatást a Támogató közvetlenül utalja a 2. pontban megjelölt, és ez alapján a monitoring és információs rendszerben rögzített bankszámlákra.

A Támogató legfeljebb annak a támogatási mértéknek, illetve összegnek megfelelő támogatást utal összesen a Tag részére, amelyet a felhívás, illetve a támogatásról szóló döntés az adott Tag vonatkozásában maximálisan meghatározott.

Amennyiben az esedékes támogatás folyósítását megelőző ellenőrzés alapján megállapítható, hogy a Tagoknak lejárt esedékességű, meg nem fizetett köztartozása van, a Támogató az adott Tagra jutó támogatás folyósítását felfüggeszti.

Amennyiben a projekt végrehajtása során, a soron következő mérföldkő határidejét, vagy a mérföldkőben vállalt eredményeket nem tudják a tagok teljesíteni, addig nem teljesíthető kifizetés, ameddig a mérföldkő tartalma projekt szinten nem teljesül, vagy a projekt ütemezését a Konzorciumvezető a 272/2014. (XI. 5.) Korm. rendelet 86-87. §-aiban foglaltaknak megfelelően nem módosítja.

Amennyiben a Támogató szabálytalanság vagy a támogatási szerződés megszegése miatt már kifizetett támogatás visszafizetését rendeli el, a Tag köteles az általa okozott szabálytalanság vagy szerződésszegés miatt visszakövetelt összeget közvetlenül a Támogató részére visszafizetni, az erre irányuló felszólításában foglaltak szerint.

Ha nem állapítható meg, hogy a szabálytalanság elkövetésében vagy a támogatási szerződés megszegésében a Tagok milyen mértékben működtek közre, és a Tagok a visszafizetési kötelezettségüket a visszafizetési felszólításban meghatározott időpontig nem teljesítik, a támogató a követelése teljes összegét bármely Taggal szemben érvényesítheti.

3.7. A 272/2014. (XI. 5.) Korm. rendelet 1. számú mellékletének 76.1. pontja szerint minden konzorciumi tagnak nyújtania kell a kötelező biztosítékokat, ha a ráeső támogatási összeg meghaladja a 20 millió forintot és a 272/2014. (XI. 5.) Korm. rendelet 84.§-a szerint nem mentesül a biztosítékadási kötelezettség alól3.

(3 Ha a projekt támogatási összege meghaladja az 50 millió forintot, a fenntartási időszakban azon konzorciumi tagoknak is szükséges a konzorciumi tag részére juttatott támogatási összeg 50%-ának megfelelő mértékű biztosítékot nyújtaniuk, amelyekre jutó támogatás egyenként nem haladja meg az 50 millió forintot.)

A konzorciumi tagok a biztosítéknyújtási kötelezettséget átvállalhatják.

A biztosítékokkal kapcsolatos nyilatkozatokat, szerződéseket stb. a 272/2014. (XI. 5.) Korm. rendeletben és a támogatási szerződésben meghatározott időpontban kötelesek a Tagok a monitoring és információs rendszerben rögzíteni, illetve a szükséges dokumentumokat csatolni, azok a Konzorciumvezető általi projektszintű benyújtással kerülnek a Támogató részére megküldésre.

3.8. A Konzorciumra vonatkozó speciális szabályokat a 272/2014. (XI. 5.) Korm. rendelet 140. §-a tartalmazza.

A Konzorcium fenntartása és megfelelő működtetése a Konzorciumvezető kötelezettsége, amelynek az elmulasztásából eredő károkért a Támogató irányában a Konzorciumvezető tartozik felelősséggel.

A Konzorcium fenntartása és megfelelő működtetése körében a Konzorciumvezető a támogatási szerződésben meghatározott cél elérése érdekében összehangolja a Tagok tevékenységét és szervezi a konzorcium munkáját. Ez a rendelkezés nem érinti a Tagok jelen Megállapodás alapján vállalt kötelezettségeikért való egymással szemben fennálló felelősségét.

3.9 A Konzorcium valamely tagja által a Konzorcium nevében kötött szerződésért a tagok felelőssége nem egyetemleges, erről a 9. pontban rendelkeznek a Tagok.

1. **Kapcsolattartás**

A Tagok a Megállapodás, valamint a támogatási szerződés teljesítésének időtartamára kapcsolattartókat jelölnek ki. A kapcsolattartó nevéről, postacíméről, telefon és telefax-számáról, elektronikus levélcíméről a Tagok a jelen Megállapodás aláírását követően öt munkanapon belül tájékoztatják a Konzorciumvezetőt. A Konzorciumvezető a kapcsolattartók nevéről és elérhetőségéről tájékoztatja a Tagokat.

A kijelölt kapcsolattartók negyedévente legalább egy alkalommal szóbeli egyeztetést tartanak, amelyen megvitatják a Projekt megvalósításának előrehaladásával kapcsolatos teendőket. A szóbeli egyeztetést a Konzorciumvezető kijelölt kapcsolattartója hívja össze. A szóbeli egyeztetésről emlékeztetőt kell készíteni, amelyet a Konzorciumvezető kijelölt kapcsolattartója az egyeztetést követő öt munkanapon belül megküld a Tagok kijelölt kapcsolattartója részére. Az emlékeztető a projektdokumentáció része, amelyet a Támogató jogosult ellenőrizni.

1. **A Konzorcium képviselete**

A Konzorciumot a Támogató felé a Konzorciumvezető, más, harmadik személyek felé a Tagok eltérő megállapodása hiányában a Konzorciumvezető képviseli. Jogszabály alapján ellenőrzésre jogosult szervek felé a Tag törvényes képviselője a Tagot önállóan képviselheti. Az ellenőrzésről köteles a Konzorciumvezetőt értesíteni, aki a Tag székhelyén vagy telephelyén lefolytatott helyszíni ellenőrzés során jelen lehet. Amennyiben a Projekttel kapcsolatban harmadik személyek bármely Tagtól tájékoztatást kérnek, a Tag köteles erről előzetesen, a tájékoztatás megadása előtt értesíteni a Konzorciumvezetőt.

1. **A beszerzett eszközök és más dolgok tulajdonjoga, illetve egyéb jogok**

A támogatás felhasználásával, a 3.3. pontban meghatározott, a Tagok által megvalósításra kerülő tevékenységeik során beszerzett eszközök, tanulmányok, tervek, illetve létrejövő dolgok és egyéb jogok felett a Tagok a 3.3. pontban meghatározott tevékenységeiknek megfelelően rendelkeznek.4:

4 Itt részletezni kell a tulajdonjogokat, a használati jogokat, és egyéb esetleges másjogokat. A dolgokat és jogokat a támogatási kérelemben szereplő részletezettséggel elegendő megadni.

1. **A tagság megszűnése, a tagok körének változása**
   1. A Tag jelen Megállapodás aláírásával megerősíti, hogy a Projekt megvalósításában részt kíván venni, a projektet a támogatási kérelemben meghatározott módon megvalósítja, annak megvalósítása során fokozottan együttműködik a többi Taggal, és a Konzorciumból csak abban az esetben lép ki, ha a támogatási szerződésben és a jelen Megállapodásban vállalt kötelezettségeinek teljesítésére a jelen Megállapodás aláírását követően, neki fel nem róható okból beállott körülmény folytán nem képes.

7.2. Konzorciumi tagok cseréje - ide értve a támogatási kérelmet benyújtó Konzorciumvezető személyét is -, új konzorciumi tag bevonása, konzorciumi tag kilépése akkor engedélyezhető, ha

a) nem változik a projekt alapvető célja,

b) a tagcsere, illetve a tagok számának bővülése esetén az új tag is megfelel a felhívásban meghatározott valamennyi feltételnek és benyújtásra kerülnek a projektgazdák számára előírt dokumentumok,

c) a konzorciumvezető kilépési szándéka esetén a kilépést megelőzően a konzorciumvezetői pozíció átadása megtörténik,

d) a tag kilépése esetén nem változik a konzorciumnak a projektjavaslat benyújtására vonatkozó jogosultsága - ideértve a konzorciumvezetőre vonatkozó feltételeknek való megfelelést is -, kivéve, ha az új kedvezményezett jogszabályon alapuló kötelező jogutódlás következtében lép be a támogatási jogviszonyba,

e) a tag kilépése esetén a tag igazolja, hogy a támogatási szerződésben és a konzorciumi megállapodásban vállalt kötelezettségeinek teljesítésére a megállapodás aláírását követően, neki fel nem róható okból beállott körülmény folytán nem képes,

f) kizárás esetén a konzorciumvezető igazolja, hogy a tag tevékenysége, működése a projekt megvalósítását pénzügyi, illetve szakmai szempontból veszélyezteti,

g) tagcsere nélkül új tag bevonása indokolt.

7.3. A Konzorcium a kizárásra irányuló indítvánnyal nem érintett tagok egyhangú döntésével jogosult kizárni azt a Tagot, akinek tevékenysége, működése a Projekt megvalósítását akár pénzügyi, akár szakmai szempontból veszélyezteti.

A kizárásról született írásos, a Tagok által aláírt határozatot a Konzorciumvezető köteles megküldeni a Támogatónak.

7.4. Valamely Tag kilépése, kizárása vagy jogutód nélküli megszűnése nem eredményezi a jelen Megállapodás és a Konzorcium megszűnését, kivéve, ha ennek következtében a Tagok a támogatási szerződésben és a jelen Megállapodásban vállalt kötelezettségeik teljesítésére nem képesek, és emiatt a támogatási szerződéstől elállnak.

7.5. Ha a kilépő vagy jogutód nélkül megszűnő Tag által vállalt kötelezettségeket a megmaradó Tagok nem tudják teljesíteni, új Tag bevonásáról határozhatnak. A belépő Tag csak olyan szervezet, illetve személy lehet, amely, illetve aki megfelel a felhívásban foglalt követelményeknek.

7.6. A Tag kilépése, illetve kizárása esetén köteles egyeztetést kezdeményezni a Konzorciumvezetővel a Projekt céljának elérése érdekében. A Konzorciumból kiváló Tag köteles a Konzorciumvezetőnek a kiválás időpontját megelőzően a rábízott anyagi eszközökkel és a Projekt kapcsán felmerült költségekkel hiánytalanul, tételesen írásban elszámolni, valamint az általa elvégzett tevékenységről és az elvállalt, de kiválásáig el nem végzett tevékenységekről beszámolni. Köteles továbbá a – a Megállapodás keretében esetlegesen – használatába kapott vagyontárgyat a Konzorciumvezetőnek haladéktalanul, ellenszolgáltatás nélkül visszaszolgáltatni.

Az átadás-átvételről jegyzőkönyvet kell készíteni, amelyet a Konzorciumvezető, a kilépő Tag és az átvétellel érintett Tag ír alá.

A Konzorciumból kiváló Tagot a kilépést vagy kizárást követően is, a támogatási szerződés megszűnéséig terheli a támogatási szerződésben meghatározott dokumentum-megőrzési kötelezettség, ellenőrzés-tűrési kötelezettség, a kiválás időpontjáig megvalósult tevékenységekkel és benyújtott dokumentumokkal kapcsolatos szabálytalanságokért való helytállás.

A kilépő Tag tulajdonába került, támogatásból vásárolt vagyont valamely Tag tulajdonába kell adni, illetve, ha ez nem lehetséges, vagy a Tagok nem kívánják, a megmaradó Tagok ingyenes használatába kell adni. Ha az ingyenes használatba adás nem valósulhat meg, akkor a fejlesztés során létrejött vagyonra jutó támogatást a kilépő tag köteles visszafizetni a támogatási szerződésben visszafizetésre meghatározottak szerint, az abban foglalt feltételekkel a Támogató részére.

7.7. A 7.1 - 7.6. pontban foglalt jogok gyakorlása a jelen Megállapodás módosítását igényli, amelyhez a Támogató hozzájárulása szükséges. A hozzájárulást a támogatási szerződés kedvezményezett általi módosítására előírt szabályok szerint kell kérelmezni a Támogatótól.

1. **A Megállapodás megszűnése és módosítása**
   1. Jelen Megállapodás a támogatási szerződés elválaszthatatlan részét képezi, és osztja annak jogi sorsát. Ennek értelmében a támogatási szerződés megszűnése jelen Megállapodás megszűnését vonja maga után.
   2. Jelen Megállapodás megszűnik, ha a Tagok száma a felhívásban megadott minimális tagszám alá, illetve egyre csökken.

8.3. A Megállapodás Támogató által meghatározott kötelező tartalma csak írásban módosítható, melyhez a Támogató hozzájárulása szükséges. A hozzájárulást a támogatási szerződésben a támogatási szerződés kedvezményezett általi módosítására előírt szabályok szerint kell kérelmezni a Támogatótól.

A Tagok adataiban bekövetkezett változások, így különösen székhely, bankszámlaszám, stb., nem igénylik a Megállapodás módosítását. Az adatok változásáról a Tagok haladéktalanul értesítik a Konzorciumvezetőt. A Konzorciumvezető ezekről a változásokról értesíti a monitoring és információs rendszeren keresztül a Támogatót, a 272/2014. (XI. 5.) Korm. rendelet 86. §-ának megfelelően.

* 1. A jogviszonyra és a Projekt megvalósítási kötelezettségére tekintettel a Tagok a felmondás jogát kizárják.

1. **A Tagok egyéb megállapodásai** (5.)
   1. A Tagok a támogatási szerződés megkötését követően a projekt előkészítési és megvalósítási szakaszában az egyes beszerzéseikhez kapcsolódó beszerzési és közbeszerzési eljárásokat, a hatályos jogszabályokkal és a projektre vonatkozó elszámolási szabályokkal összhangban saját felelősségi körükben, önállóan valósítják meg, a kapcsolódó dokumentumokat a Konzorciumvezető részére, legkésőbb 5 napon belül megküldik.
   2. A Konzorcium valamely tagja által a Konzorcium nevében kötött szerződésért a szerződést megkötő tag a felelős. A szerződést és az összes, a szerződéshez kapcsolódó dokumentumot a szerződést kötő tag köteles 5 napon belül megküldeni a Konzorciumvezető és a többi Tag részére.
   3. A Konzorcium Tagja által valamely tevékenység elvégzésére, a Konzorcium nevében kötött szerződés ellenértéke csak abban az esetben lehet nagyobb, mint a Tag által, e szerződés 3.3. pontjában a Tag által vállalt tevékenység végrehajtásához kapcsolódó elszámolható költség, amennyiben a Tag e szerződés 3.5. pontjában nyilatkozott az önrész mértékéről.
   4. A Konzorcium Tagja által valamely tevékenység elvégzésére, a Konzorcium nevében kötött szerződés ellenértéke nem lehet nagyobb, mint e szerződés 3.3. pontjában a Tag által vállalt tevékenység végrehajtásához kapcsolódó elszámolható költség és a 3.5. pontban a Tag által vállalt önrész összege.

(5. A tagok a minta által nem szabályozott kérdéseket is rendezhetnek, az 1-8. pontok nem törölhetők, ellentétes vagy másképp szabályozó rendelkezés a Támogató engedélyével lehetséges.)

**10. Záró rendelkezések**

10.1. Jelen Megállapodás … oldalon és … db eredeti példányban készült. A Megállapodás a támogatási szerződés elválaszthatatlan részét képezi.

10.2. A jelen Megállapodás hatályba lépésének napja megegyezik a Tagok közül az utolsóként aláíró aláírásának napjával. A Konzorciumvezető a Megállapodás hatályba lépését követően a Megállapodást megküldi a Támogató részére.

10.3. Jelen Megállapodásban nem szabályozott kérdésekben a vonatkozó magyar jogszabályok rendelkezései az irányadók.

10.4. A Tagok képviseletében aláíró személyek kijelentik és cégkivonatukkal, valamint aláírási címpéldányaikkal igazolják, hogy a jelen Megállapodás 2. pontjában feltüntetettek szerint jogosultak a Tag képviseletére, továbbá ennek alapján a jelen Megállapodás megkötésére és aláírására. Aláíró képviselők kijelentik továbbá, hogy a testületi szerveik részéről a jelen Megállapodás megkötéséhez szükséges felhatalmazásokkal rendelkeznek, tulajdonosaik a támogatási jogügyletet jóváhagyták és harmadik személyeknek semminemű olyan jogosultsága nincs, mely a Tag részéről megakadályozná vagy bármiben korlátozná a jelen Megállapodás megkötését, és az abban foglalt kötelezettségek maradéktalan teljesítését.

10.5. Jelen Megállapodáshoz kapcsolódó jogviták esetére Tagok a Veszprémi Járásbíróság illetékességét kötik ki.

A Tagok a Megállapodást átolvasták, és közös értelmezés után, mint akaratukkal és elhangzott nyilatkozataikkal mindenben egyezőt aláírták.

|  |  |
| --- | --- |
| Konzorcium Vezetője  ..............................................  Puskás Zoltán Igazgató  Balaton-felvidéki Nemzeti Park Igazgatóság  P.H.  Aláírás dátuma:  Csopak, 2016.12.12. | Konzorciumi Tag  ..............................................  Papp Gábor Polgármester  Hévíz Város Önkormányzata  P.H.  Aláírás dátuma:  Hévíz, 2016.12.12. |
| Konzorciumi Tag  ..............................................  Dr. Kvarda Attila Igazgató  Hévízgyógyfürdő és Szent András Reumakórház  P.H.  Aláírás dátuma:  Hévíz, 2016.12.12. | Konzorciumi Tag  ..............................................  Dr. Tóth György Elnök  Hévízi-tó és Felszín Alatti Vízgyűjtő Területének Környezetvédelme Alapítvány  P.H.  Aláírás dátuma:  Hévíz, 2016.12.12. |

**4.**

**Bizottsági állásfoglalás**

**5.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| **Babics Tamás** | **környezetvédelmi ügyintéző** |  |  |
| **Olt István** | **osztályvezető** |  |  |
| **Dr. Márkus Mirtill** | **aljegyző** |  |  |
| **Szintén László** | **pénzügyi ellenőrzés** |  |  |
| **dr. Tüske Róbert** | **törvényességi felülvizsgálat** |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |